Merkezê Çapemenî û Îrtîbatî yê HPG’yî bi eşkerayîyêk da zaneyene ke operasyonê artêşa Tirkî yo ke 14’ê Temmuze de Pasûrê Amedî ame destpêkerdene de 16’ê menge de hêrişê hewayîyî de 3 gerîlayî şehîd bîyî û nasnameyê înan eşkera kerdî.
Eşkerayîye de ca dîya nînan: ‘’14’ê Temmuze de artêşa Tirkî ya îşxalkare qezaya Pasûrî ya Amedî de bi paştdayîşê yewîyanê nimiteyan operasyon da destpêkerdene. 16’ê menge de teyareyanê şerî yê îşxalkaran veraşan herêma operasyonî bombardûman kerde. Nê hêrişî de embazê ma Sorxwîne (Meryem Aksû), Roje (Evîndar Dûrsûne) û Vîyane (Revşen Akile) tewrê kerwanê şehîdan  bîyî.  Operasyon 14’ê menge de saetanê şanî de peyser ancîya. Bi nameyê gerîlayanê azadîya Kurdistanî sere de keyeyê ercayeyî yê embazanê ma yê ke şehîd bîyê ma temamê şarê xo yê welatperwerî rê serweşîye wazenê û soz danê ke ma do mucadeleyê xo yê azadîya Kurdan bi ser bifînê.”
Gerîlayê ke şehîd bîyî nasnameyê înan wîna yê:
Nameyê Qodî: Sorxwîn Herekole
Name Peyname: Meryem Aksû
Cayê Bîyayîşî: Sêrt
Maye-Pî: Edîbe – Abdullah
Tarîx û Cayê Şehadetî: 16'ê Temmuze 2019 / Amed
Nameyê Qodî: Roj Botane
Name Peyname: Evîndar Dûrsûne
Cayê Bîyayîşî: Şirnex
Maye-Pî: Halîme – Recep
Tarîx û Cayê Şehadetî: 16'ê Temmuze 2019 / Amed
Nameyê Qodî: Vîyan Sasone
Name Peyname: Revşen Akile
Cayê Bîyayîşî: Êlih
Maye-Pî: Sûna – Mehmet
Tarîx û Cayê Şehadetî: 16'ê Temmuze 2019 / Amed
